73 



ORNITHOLOGIAI KÖZLEMÉNYEK 

 A MAGYAR NEMZETI MÚZEUM GYŰJTEMÉNYÉBŐL. 



Dr. Madarász Gyulá-íóI Budapesten. 



(YI. tábla.) 



Minden nagyobb múzeum madarairól jelentek már meg kisebb-na- 

 gyobb ismertetések, a melyek hacsak az egyes madarak származási helyének 

 hiteles felsorolását tekintjük is, kétségbevonhatlan fontos adatokkal gyara- 

 pították ornithologiai ismereteinket. 



A British Museum madarainak ismertetése * mondhatni a legtöké- 

 letesebb ilynemű munka, mert ebben nemcsak a fajok száraz felsorolását 

 találjuk, hanem rendszertant is, a hol minden család, nem, faj és faj változat 

 pontosan és világosan jellegeztetik. 



A magyar nemzeti múzeum madárgyűjteménye is a fejlődés fokozatán 

 oda jutott, hogy az első szakot — a mely főleg a hazai ornis egybegyűj- 

 tését czélozta — meghaladván, figyelmét az általános madártanra is mind- 

 jobban kiterjesztette, úgy hogy gyűjteményünk e tekintetben is mai napság 

 jobban-jobban teljessé válik. E haladásában muzeumunkat lelkes hazafiak 

 áldozatkészsége lényegesen támogatta. így Xantiis János 15 évi amerikai 

 tartózkodása alatt az éjszakamerikai madarak nagy részét megszerezvén, 

 azt gyűjteményünknek ajándékozta; ö tőle birja muzeumunk sok és érdekes 

 kelet-ázsiai, főleg Borneoról származó madarát is. Vidéky László és Sar- 

 kady Károly Braziliából, — Scherzenlechner Sebestyén Mexicóból, dr. Duka 

 Tivadar pedig a Himalaya-ból származó számos és érdekes madarakkal 

 gazdagították a nemzeti Muzeumot. De a gyorsabb fejlődéshez még sok 

 más nemes ajándékozó hazafiassága is tetemesen járult. 



Ezen fejlödöttebb szakban én a gyűjtemény madarainak ismertetésére 

 az időpontot elérkezettnek látom. Megokolása bizonyára fölösleges. Az 

 ismertetéseknél a rendszertani sorrend elkerülésével egyes családokat, cso- 



* Catalogue of the Birds in the British Museum. E munkálat kiadása 

 1874-ben kezdődött és a mai napig 9 kötetre szaporodott. Az eddig összesen közre- 

 adott anyag az egésznek mintegy */.", része. 



